Danuț Lupu, despre meciul Generației de Aur: „A fost blat”
„Ca spectacol, jos pălăria, ca joc putem să spunem că mulți au jucat acum la fel ca atunci când erau tineri. Problema mea e următoarea. Jos pălăria la ce au făcut pentru Didi Prodan, dar trebuiau să facă asta și pentru Michael Klein.
Această Generația de Aur, pe care o numesc ei, e făcută de alți jucători care trebuiau convocați. Nu să joace, dar să îi prezinte publicului. Cei din ’89-’90.
Această generație nu exista dacă nu eram noi, cei care am jucat cu Danemarca. Trebuia să fim prezenți toți cei care am jucat atunci, dar nu să jucăm, să fim invitați. Asta e părerea mea.
Nu știu de ce nu am fost invitat. Trebuie să îi întrebăm pe ei. Dacă de-a lungul anilor am fost supărat pe Nea Puiu, la convocarea asta chiar nu sunt supărat pe el.
E singura la care nu sunt supărat pe el. Organizatorii au făcut convocările.
A fost un meci în care au jucat prietenii lui Gică Popescu și prietenii lui Mourinho. A fost blat. Dacă jucau ăia, nu mai era la fel. A fost normal să câștige prietenii lui Gică Popescu”, a declarat Dănuț Lupu, pentru Fanatik.